钦定古今图书集成/历象汇编/庶征典/第066卷 > 《天元玉历》 > 《吉凶气篇》
## 钦定古今图书集成/历象汇编/庶征典/第066卷 > 《天元玉历》 > 《吉凶气篇》

“五色气兮，萧索轮囷”，是为庆云也。太平之应，大风将
至，则云如乱穰；大雨将至，则云甚重润。将有丧，则青
气东西极天；军有丧，则白云南北如阵。赤气如血则
血流，黑气如道则有赦，有云如龙行，大水也，人亦流
亡。赤气如火影，臣叛也，不过三月，贤人隐逸也。云俱
备五色，而常有常存，大臣纵恣也。云赤黄四塞，而终
日连夜。赤气覆日而如血，火旱民饥。黑气变化而更
移，外欺中国。云如一匹布而行，君长忧焉。云如气也，
昧而浊，贤人去矣。